**Masa Richárd és Kovács Botond a Brnoi Nemzetközi Zenei Versenyen 2015. április 30. - május 03.**

A Brnoi Nemzetközi Zenei Verseny a Visegrádi Négyek országaiban - Lengyelország, Csehország, Szlovákia, Magyarország - kerül meghirdetésre két évente. Iskolánkat az idei tízedik alkalommal megrendezett versenyen második alkalommal képviselte két tanulónk, Masa Richárd tuba és Kovács Botond trombita.

A versenyen való részvételüket egy nyertes pályázat segítette:

***Tisztelt Pályázó!*** *Örömmel értesítem, hogy az Emberi Erőforrások Minisztériuma megbízásából az Oktatáskutató és Fejlesztő Intézet és az Emberi Erőforrás Támogatáskezelő) által meghírdetett****, "A hagyományokkal rendelkező és az új általános iskolai, gimnáziumi, szakközépiskolai és szakiskolai tanulók számára meghirdetett, országos, felmenő rendszerű tehetséggondozó tanulmányi és művészeti versenyek megrendezésének, továbbá hazai tanulók/fiatalok és csapatok nemzetközi versenyeken való részvételének támogatása"*** *című****, NTP-TV-14-A/B*** *kódjelű pályázati kiírásra benyújtott****,******NTP-TV-14-B-0025*** *pályázati azonosítón nyilvántartásba vett* ***Részvétel a 10. Brnoi Nemzetközi Zenei Verseny Fúvósoknak, 2015 című versenyen*** *című pályázatuk az oktatásért felelős miniszter döntése alapján* ***313 000******Ft*** *vissza nem térítendő támogatásban részesül.*





A pályázat nyújtotta anyagi támogatásnak köszönhetően a versenyekre való felkészülésnek egy nagyon fontos része is megvalósulhatott, tanulóink számos külső vidéki helyszínen is eljátszhatták a versenyműsorukat. Ugyancsak a pályázat nyújtotta anyagi támogatásnak köszönhetően rendkívül megkönnyítette az utazás szervezését az, hogy egy utazási iroda bonyolította a projektnek ezt a részét. Az eredmény nem is maradt el, hiszen Masa Richárd I. díjas lett, Kovács Botond pedig egy rendkívül értékes különdíjjal térhetett haza.

